**Segítő munkatársakat keresünk a Baptista Integrációs Központba!**

A Főváros második legnagyobb hajléktalan embereket és családokat ellátó intézménye, a Baptista Integrációs Központ (BIK)**150 fős soroksári telephelyén lévő hajléktalanok szállójára** **teljes állású segítőt** keres.

Kollégáinkkal közösen azon dolgozunk, hogy ellátásainkat megújítva és fejlesztve az ország legjobb minőségű ellátását nyújtó szervezetei közé tartozhassunk. Ennek érdekében törekszünk a folyamatos fejlődésre, az új és ez idáig hiányzó ellátások, programok megvalósítására. Jelen álláshirdetéssel olyan munkatársat keresünk, aki szívesen részt vesz ebben a mozgalmas és sokszor kihívásokkal teli munkában.

**Munkaidő**: teljes munkaidő, 4 havi munkaidőkeret

**Az alábbi telephelyre keresünk kollegát:**  Soroksár 2. (1239 Budapest, Grassalkovich út 294.)

**Feladatok:**

* ügyelet ellátása (12 vagy 24 órában)
* a Házirend betartatása a lakókkal
* részvétel az élelmiszer- és ruhaadományok szétosztásában, a lakók rendelkezésére álló eszközök biztosítása, használatuk, állapotuk ellenőrzése
* a szociális munkatársak munkájának segítése, ami a szállón élő lakók önálló lakhatáshoz, munkahelyhez segítése, életvitelük támogatása, ügyintézésben való segítségnyújtás

**Az állást olyan személynek szeretnénk adni, aki:**

* jó kommunikációs, kapcsolatteremtő és konfliktuskezelő képességgel rendelkezik
* elfogadó, empatikus, türelmes és együtt érző,
* rugalmas, jó alkalmazkodó képességgel bír,
* jó problémamegoldó képességgel rendelkezik
* szeret egy csapat aktív tagja lenni, és azt önálló és precíz munkavégzésével segíti

**A jelentkezők esetében előnyként tekintünk arra, ha a jelentkezőnek:**

* érettségivagy szociális gondozói végzettsége van
* hajléktalan átmeneti szállásán szerzett munkatapasztalattal rendelkezik
* szívesen vesz részt, az intézményi ellátást kiegészítő, esetenként szervezett karitatív tevékenységekben.

**Amit nyújtunk:**

* a közalkalmazottak jogállásáról szóló törvény szerinti bérezés, az alapbérhez társuló szociális ágazati pótlék, valamint munkahelyi illetmény pótlék,
* vidéki munkavállalóknak vonat vagy távolsági autóbusz bérlet árának 86 %-nak megtérítése,
* 50%-os MÁV, Volánbusz utazási igazolvány (a próbaidő lejárta után),
* változatos és kihívásokkal teli munkavégzés

Mi, az intézmény dolgozói hiszünk abban, hogy tevékenységünk hozzájárul egy befogadó és szolidáris társadalom megerősödéséhez, az emberi nélkülözés és szenvedés enyhítéséhez. Azokat, akik szeretnének hasonló célok elérésében részt venni kérjük, **küldjék el önéletrajzukat és a motivációs levelüket az** **integracioskozpont@orszik.hu** **e-mail címre**. Az álláspályázattal kapcsolatos esetleges kérdéseket szintén ezen a címen várjuk.

**A pályázatok benyújtásának határideje**: folyamatos, a pozíció betöltéséig